mk mk ce mk mk mk ru mk mk mk uk mk uk mk ru mk uk mk hbs_cyr mk mk mk mk mk mk mk mk mk en mk mk ru es es en mk mk ru mk mk mk mk uk mk en mk en mk mk mk mk mk mk mk mk mk mk ru mk mk mk hbs_cyr mk mk mk mk hbs_cyr mk mk mk mk mk mk mk mk mk mk mk mk mk hbs_cyr mk mk mk mk hbs_cyr uk mk ru en mk mk ce mk mk mk ru mk mk mk uk mk uk mk ru en
Ако им помагаме на растенијата, и тие ќе ни помогнат нам
Воодушевување, учење и рекреација. Вака изгледаше претпладнето на група деца на десетгодишна возраст, кои на работилница во Ботаничката градина во Гази Баба можеа одблизу да научат како се садат растенија и какво е нивното значење за луѓето. Градината и стакленикот во неа се засолниште за 900 растенија. Некои се стари и до 350 години, а некои воопшто не се типични за нашето поднебје.
На работилницата, децата учеа за тоа каква е структурата на растенијата, што им треба за да растат и да се развиваат, какви плодови раѓаат... „Процесот на растење е долг, грижата за растенијата треба да биде голема, но користа од нив ја уживаат сите“, им објаснуваше екологот Цветанка Цветкоска од Ботаничката градина.
Но таа ги праша и децата што мислат за значењето на растенијата врз здравјето на луѓето, знаејќи дека во Скопје воздухот е загаден и се сечат дрвја и се уништуваат паркови за да се градат згради. „Дрвјата ни помагаат да имаме почист воздух“, рече едно дете. „Доколку има повеќе дрвја тие ќе помогнат за задржување на водата и да нема поплави “, додаде друго.
Потоа преку микроскопите, децата ја набљудуваа формата на корените на неколку видови растенија и се запознаа со нивните карактеристики.
И следеше најинтересниот дел од работилницата. Учеа како да создадат нов живот, односно да засадат растение. Децата добија мали саксии, земја и зрна грав.
Малиот Џафер Бихорац нескромно се пофали со фотографијата од гравчето кое тој го засадил дома, а кое веќе е растение. „Јас ова го научив во второ одделение и го запомнив. После ми текна да им кажам на родителите да ми помогнат и еве сега имам растение грав дома“, рече Џафер.
На крајот од средбата, од Ботаничката градина им порачаа на децата да ги поттикнуваат и нивните другарчиња, но и возрасните да бидат поодговорни за животната средина.
Ова беше првата од 30-те работилници за млади и деца кои ќе бидат спроведени во Ботаничката градина до крајот на мај од Институтот за биологија, Македонското биолошко друштво и Институтот за комуникациски студии како дел од кампањата за подобра животна средина „Не игнорирај! Реагирај!“. Работилниците се наменети за средношколци, основци и деца од градинки за да се запознаат за значењето на биодиверзитетот и да ја зајакнат нивната еколошка свесност.
Фотоприказната ја изработи Институтот за комуникациски студии.
Во Расадник наместо да се сади, ќе се гради
Стари фасади, повисоки сметки за струја и пoзагаден воздух.
Можат ли иновациите да нѐ спасат од загадениот воздух?
Македонската борба против климатските промени се сведува на „филозофија“ и невидливи истражувања
Најново од нашата галерија
Фотографии кои сведочат за проблемите со кои се соочуваме
и за решенијата кои ќе ги нудиме
Реките во Демир Хисар
Мерења воздух, вода, почва
Акција за пластичен отпад
Скопските дрвја во синџири
Визија за Дебар Маало
Извидничка акција Еко херои
Акција за собирање отпад
Прием на принцот Едвард
Обука за садење градини
Каде го фрламе ѓубрето
Има ли зеленило за сите
Како го планираме градот
© 2019, Институт за комуникациски студии
+389 2 30 90 004       info@iks.edu.mk
Институт за комуникациски студии